
1. Vispārīgā informācija
1.1.
Iepirkuma identifikācijas Nr. – 
RAKUS 2018/13 K
1.2.
Pasūtītājs

SIA „Rīgas Austrumu klīniskā universitātes slimnīca” 
Reģistrācijas nr. 40003951628

Juridiskā adrese – Hipokrāta iela 2, Rīga, LV – 1038

Tālrunis +371 67042400, fakss +371 67042786

Bankas rekvizīti :

Banka: A/S Swedbank

Bankas kods HABALV22

Konta Nr. LV24HABA0001407045805

1.3.
Iepazīšanās ar atklāta konkursa nolikumu

1.3.1. Konkursa nolikums (turpmāk – Nolikums), Nolikuma grozījumi un cita informācija par Konkursa norisi tiek publicēta Elektronisko iepirkumu sistēmā (turpmāk – EIS) www.eis.gov.lv e-konkursu apakšsistēmā.

1.3.2. Kontaktpersonas:

1.3.2.1.
par tehnisko specifikāciju- Uzturēšanas un apsaimniekošanas daļas vadītājs Rauls Ošenieks, tālr. +371 67303105;

1.3.2.2.
Par iepirkuma dokumentāciju un organizatoriska rakstura informāciju – Aija Jēkabsone-Lasenberga, tālr. +371 67042306.
1.3.3.
Iepirkuma dokumentu pieejamība

1.3.3.1.
Pasūtītājs nodrošina brīvu un tiešu elektronisku pieeju iepirkuma procedūras dokumentiem EIS e-konkursu apakšsistēmā.

1.3.3.2.
Ieinteresētais piegādātājs EIS e-konkursu apakšsistēmā, šī iepirkuma sadaļā, var reģistrēties kā nolikuma saņēmējs, ja tas ir reģistrēts EIS kā piegādātājs. 

1.3.3.3.
Papildu informācija, kas tiks sniegta saistībā ar šo iepirkuma procedūru, tiks publicēta EIS e-konkursu apakšsistēmā šī iepirkuma sadaļā. Ieinteresētajam piegādātājam ir pienākums sekot līdzi publicētajai informācijai.

1.4.
Papildus informācijas sniegšana

1.4.1. Ieinteresētais piegādātājs var rakstiski pieprasīt papildu informāciju Šie pieprasījumi iesniedzami atbilstoši Dokumentu juridiskā spēka likuma un Elektronisko dokumentu likuma prasībām, adresējot to iepirkuma komisijai. Uz informācijas pieprasījumiem jābūt norādei: Atklātam konkursam „Sadzīves atkritumu savākšana un izvešana”, ID Nr. RAKUS 2018/13K.
1.4.2. Iepirkuma komisija pēc ieinteresētā piegādātāja pieprasījuma sniedz papildu informāciju par Nolikumā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja pieprasījums iesniegts laikus, t.i., tā, lai iepirkuma komisija varētu sniegt atbildi piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja ieinteresētais piegādātājs nav pieprasījumu iesniedzis laikus, iepirkuma komisijai ir tiesības nesniegt papildu informāciju.
1.4.3. Iespējamos grozījumus, papildinājumus Nolikumā, Nolikuma skaidrojumus un atbildes uz ieinteresēto piegādātāju jautājumiem Pasūtītājs ievieto Elektronisko iepirkumu sistēmas (turpmāk – EIS) e- konkursu apakšsistēmā (https://www.eis.gov.lv/EKEIS/Supplier/) un tīmekļa vietnē: www.aslimnica.lv, sadaļā „Iepirkumi”, apakšsadaļā „Atklāts konkurss”, kā arī nosūta atbildes ieinteresētajiem piegādātājiem izmantojot tāda paša veida sakaru līdzekli, kāds izmantots jautājuma iesniegšanai.
1.5.
Iepirkuma procedūras dokumentu grozījumi
1.5.1. Nolikuma grozījumi tiek publicēti Elektronisko iepirkumu sistēmā (turpmāk – EIS) www.eis.gov.lv e-konkursu apakšsistēmā un informatīvi tīmekļa vietnē: www.aslimnica.lv, sadaļā „Iepirkumi”, apakšsadaļā „Atklāts konkurss”..
1.5.2. Pasūtītājs ir tiesīgs izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli Konkursā.

1.5.3. Ja iepirkuma komisija izdara grozījumus Konkursa dokumentos, piedāvājumu iesniegšanas minimālais termiņš pēc dienas, kad paziņojumu par izmaiņām vai papildu informāciju Iepirkumu uzraudzības birojs ir nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī, ir vismaz puse no sākotnēji noteiktā piedāvājumu iesniegšanas termiņa, bet ne īsāks par septiņām dienām.
1.5.4. Pasūtītājs ir tiesīgs pagarināt noteiktos piedāvājumu iesniegšanas termiņus, publicējot paziņojumu par izmaiņām vai papildu informāciju. Minimālais termiņš, par kuru Pasūtītājs ir tiesīgs pagarināt pieteikumu vai piedāvājumu iesniegšanas termiņu, ir septiņas dienas. Šāda termiņu pagarināšana nav uzskatāma par grozījumiem iepirkuma procedūras dokumentos Publisko iepirkumu likuma 35. panta trešās daļas izpratnē.
1.6.
Piedāvājumu iesniegšanas vieta, datums, laiks un kārtība

1.6.1. Piedāvājumi jāiesniedz EIS e-konkursu apakšsistēmā līdz 2018. gada 17.maija plkst.1300.
1.6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.6.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.6.4. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos EIS pieejamos rīkus.
1.6.5. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
1.7.
Piedāvājumu atvēršana

1.7.1. Komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām.
1.7.2. Piedāvājumu elektroniska atvēršana paredzēta 2018. gada 17.maija plkst. 1300 Rīgā, Hipokrāta ielā 2, stacionārā „Gaiļezers”, 1. stāvā Administrācijas telpās, Iepirkumu un līgumu daļā, 115. kabinetā.
1.7.3. Piedāvājumu atvēršana notiek izmantojot Valsts reģionālās attīstības aģentūras uzturētajā tīmekļa vietnē www.eis.gov.lv pieejamos rīkus piedāvājumu elektroniskai atvēršanai.
1.7.4. Piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

1.7.5. Piedāvājumu atvēršanas sanāksmē ir tiesības piedalīties visiem pretendentiem vai to pārstāvjiem, reģistrējoties sagatavotajā reģistrācijas lapā un uzrādot personu apliecinošu dokumentu: pasi vai personas apliecību (eID).

1.8.
Piedāvājuma derīguma termiņš

Nav noteikts.
1.9.
Paziņojums par atklāta konkursa rezultātiem
Trīs darba dienu laikā pēc lēmuma pieņemšanas par piegādes līguma slēgšanu vai konkursa izbeigšanu vai pārtraukšanu, komisija vienlaikus vienā dienā visiem pretendentiem nosūta rezultātu paziņojumus pa elektronisko pastu, pievienojot skenētu dokumentu, un faksu (ja pretendents to norādījis piedāvājumā), kā arī pa pastu, izmantojot VAS „Latvijas Pasts” pakalpojumus.

1.10.
Piedāvājuma noformēšana
1.10.1. Piedāvājumam jāatbilst visām šajā Nolikumā, tā pielikumos un normatīvajos aktos ietvertajām prasībām.

1.10.2. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/), ievērojot šādas Pretendenta izvēles iespējas:

1.10.2.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

1.10.2.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.10.3. Sagatavojot piedāvājumu, pretendents ievēro, ka:

a. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
b. Pretendents piedāvājuma dokumentus paraksta ar EIS piedāvāto elektronisko parakstu.

c. Piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

d. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.

1.10.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.10.5. Sagatavojot piedāvājumu, pretendentam jāievēro, ka „Pieteikums”, „Finanšu piedāvājuma forma” jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā

1.10.6. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

1.10.7. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

1.10.8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

1.10.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.10.10. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja Pasūtītājam rodas šaubas par iesniegtā dokumenta kopijas autentiskumu, PIeL 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
1.10.11.
Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc dienas, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.
1.11.
Piedāvājuma nodrošinājums

Piedāvājuma nodrošinājums netiek prasīts.

2.
Informācija par iepirkuma priekšmetu

2.1. Iepirkuma priekšmeta apraksts 

2.1.1. Iepirkuma priekšmets: Sadzīves atkritumu savākšana un izvešana.
2.1.2. Klasifikācija.
CPV kods: 90511000-2 (Atkritumu (sadzīves) savākšanas pakalpojumi.).

2.1.3. Iepirkuma priekšmets NAV sadalīts daļās.

2.1.4. Pretendentam jāiesniedz piedāvājums par daļas visām preču pozīcijām. Piedāvājumi, kuros nebūs piedāvātas visas daļā ietilpstošās preču pozīcijas, netiks vērtēti.
2.1.5. Pretendents nevar iesniegt piedāvājuma variantus.

2.2. Iepirkuma līguma izpildes laiks, vieta, kārtība

2.2.1. Līgums stājās spēkā dienā, kad tas ir abpusēji parakstīts un ir spēkā 36 (trīsdesmit sešus) kalendāros mēnešus no līguma noslēgšanas brīža vai līdz līguma summas sasniegšanai, atkarībā no tā, kurš nosacījums iestājas pirmais..
2.2.2. Līguma izpildes vieta:
· stacionārs „Biķernieki”, Lielvārdes iela 68, Rīga;

· stacionārs „Gaiļezers”, Hipokrāta iela 2, Rīga;

· stacionārs „Latvijas Infektoloģijas centrs”, Linezera iela 3, Rīga;

· stacionārs „Latvijas Onkoloģijas centrs”, Hipokrāta iela 4, Rīga;

· Patoloģijas centrs, Hipokrāta iela 2, Rīga;

3.
Prasības pretendentiem

3.1. Pretendents ir reģistrēts normatīvajos aktos noteiktajā kārtībā.

3.2. Pretendents tiek izslēgts no turpmākas dalības Konkursā, ja:

3.2.1. pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos,

b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi,

c) krāpšana, piesavināšanās vai noziedzīgi iegūtu līdzekļu legalizēšana,

d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai,

e) cilvēku tirdzniecība,

f) izvairīšanās no nodokļu un tiem pielīdzināto maksājumu samaksas;

3.2.2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

3.2.3. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;

3.2.4. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar pretendentu mazāk ierobežojošiem pasākumiem;

3.2.5. pretendentam ir konkurenci ierobežojošas priekšrocības iepirkuma procedūrā, ja tas vai ar to saistīta juridiskā persona iesaistījās iepirkuma procedūras sagatavošanā saskaņā ar Publisko iepirkumu likuma 18. panta ceturto daļu un šīs priekšrocības nevar novērst ar mazāk ierobežojošiem pasākumiem, un pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci;

3.2.6. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir pretendentu atbrīvojusi no naudas soda vai naudas sodu samazinājusi;

3.2.7. pretendents ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:

a) vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī,

b) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;

3.2.8. pretendents ir sniedzis nepatiesu informāciju, lai apliecinātu atbilstību šā panta noteikumiem vai saskaņā ar šo likumu noteiktajām kandidātu un pretendentu kvalifikācijas prasībām, vai nav sniedzis prasīto informāciju;

3.3. Iepirkuma komisija piemēro Publisko iepirkumu likuma 42. panta pirmās daļas 1., 2., 3., 4., 5., 6. vai 7. punkta noteikumus attiecībā uz piegādātāju apvienības (personu grupas) dalībniekiem, personālsabiedrības biedriem, personām, uz kuru iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām.

3.4. Iepirkuma komisija piemēro Publisko iepirkumu likuma 42. panta pirmās daļas 2., 3., 4., 5., 6. vai 7. punkta noteikumus attiecībā uz katru pretendenta norādīto apakšuzņēmēju, kura būvdarbu, pakalpojumu vai piegādes vērtība ir vismaz 10 procenti no kopējās līguma vērtības;

3.5. Vērtējot pretendentu atbilstību, iepirkuma komisija piemēro Publisko iepirkumu likuma 42. panta trešās un ceturtās daļas termiņu ierobežojumus.

3.6. Vērtējot pretendentu uzticamības nodrošināšanai iesniegto pierādījumu atbilstību, iepirkuma komisija piemēro Publisko iepirkumu likuma 43. panta noteikumus.

3.7. Pasūtītājs ir tiesīgs izslēgt pretendentu no turpmākās dalības iepirkuma procedūrā šādos gadījumos:

3.7.1. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma;

3.7.2. pretendents ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar pasūtītāju vai publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams;

3.7.3. uz personālsabiedrības biedru, ja kandidāts vai pretendents ir personālsabiedrība, ir attiecināmi Nolikuma 4.7.2. punkta nosacījumi;

3.7.4. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās publiska būvdarbu, pakalpojuma vai piegādes līguma vērtības, ir attiecināmi Nolikuma 4.7.1. vai 4.7.2. punkta nosacījumi;

3.7.5. uz pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi Nolikuma 4.7.1. vai 4.7.2. punkta nosacījumi.

3.8. Pasūtītājs ir tiesīgs izslēgt pretendentu no turpmākās dalības iepirkuma procedūrā, kā arī neizskatīt pretendenta piedāvājumu, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu vai vispārīgo vienošanos, un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās, un no dienas, kad Pasūtītājs vienpusēji atkāpies no minētā iepirkuma līguma vai vispārīgās vienošanās, līdz piedāvājuma iesniegšanas dienai ir pagājuši ne vairāk kā 12 mēneši.
3.9. Pretendentam pēdējo trīs gadu laikā (2015., 2016. un 2017.gadā) līdz piedāvājumu iesniegšanas dienai) ir pieredze ne mazāk kā 3 (trīs) līdzvērtīga rakstura līgumu izpildē, t.i. pretendents ir sniedzis sadzīves atkritumu izvešanas pakalpojumus, kuru kopsumma ir vismaz 10 000 m3 atkritumu katrā gadā. Pretendenti, kas dibināti vēlāk, uzrāda atbilstošo pieredzi par nostrādāto laiku.
3.10. Pretendents ir tiesīgs veikt atkritumu savākšanu un pārvadāšanu (Pretendentam ir Valsts vides dienesta izsniegta atkritumu apsaimniekošanas atļauja atkritumu savākšanai un atkritumu pārvadāšanai visiem Tehniskajā specifikācijā norādītajiem atkritumu veidiem. Ja pretendents ir saņēmis atļauju A vai B kategorijas piesārņojošas darbības veikšanai un šajā atļaujā ir iekļauti nosacījumi atkritumu savākšanai, tam nav nepieciešama atsevišķa atļauja atkritumu savākšanai).
3.11. Pretendentam ir tiesības normatīvajos aktos noteiktajā kārtībā veikt sadzīves atkritumu apsaimniekošanu attiecīgās pašvaldības teritorijā (piemēram, ir noslēgts līgums ar attiecīgo pašvaldību par tiesībām tās teritorijā veikt atkritumu apsaimniekošanu).
3.12. Pretendentam ir izstrādāta izvedamo atkritumu uzskaites un kontroles sistēma.
3.13. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.

3.14. Pretendentam ir iespējas līguma slēgšanas gadījumā apdrošināt civiltiesisko atbildību ar kopējo atbildības limitu ne mazāku kā EUR 200 000.00 (divi simti tūkstoši euro), un atbildības limitu par katru gadījumu ne mazāku kā EUR 50 000 (piecdesmit tūkstoši euro).

3.15. Pretendentam ir iespējas līguma slēgšanas gadījumā iesniegt līguma saistību izpildes nodrošinājumu bankas garantijas vai pirmā pieprasījuma apdrošināšanas polises formā par summu EUR 20 000 euro.
3.16. Pretendentam sākot ar 2019.gada 1.janvāri jāuzsāk sadzīves atkritumu svēršana, līdz ar to, sākot no minētā datuma pretendenta rīcībā jābūt tādiem tehniskiem līdzekļiem (to skaitā, specializētām automašīnām – atkritumu vedējiem, kuri ir aprīkoti ar svaru sistēmu, lai varētu nodrošināt katra konteinera svēršanu uz vietas, izsniedzot izdruku par katra konteinera satura svaru), personāla u.tml. risinājumiem, kas ļauj šādu prasību izpildīt.
4.
Iesniedzamie dokumenti

4.1.
Pretendenta atlases dokumenti.

4.1.1.
Pretendenta pieteikums dalībai atklātā konkursā (pieteikuma forma - Nolikuma Pielikums Nr.2)
4.1.2 Valsts vides dienesta izsniegta atkritumu apsaimniekošanas atļaujas kopija atkritumu savākšanai un atkritumu pārvadāšanai visiem Tehniskajā specifikācijā norādītajiem atkritumu veidiem, vai, ja pretendents ir saņēmis atļauju A vai B kategorijas piesārņojošas darbības veikšanai, un šajā atļaujā ir iekļauti nosacījumi atkritumu savākšanai, tad šīs atļaujas kopija, kas aizvieto atkritumu apsaimniekošanas atļauju atkritumu savākšanai.

4.1.3 Pretendenta pieredzes saraksts par sniegtajiem atkritumu izvešanas pakalpojumiem iepriekšējos 3 (trīs) gados pirms piedāvājuma iesniegšanas, norādot konkrētus pasūtījumus, lai pasūtījumu kopsumma būtu vismaz 10 000 m3 atkritumu katrā gadā (aizpildīta Nolikuma 5. pielikuma forma).
4.1.4 Pretendenta izstrādātās izvedamo atkritumu uzskaites un kontroles sistēmas apraksts un faktiski izvesto atkritumu uzskaites formas.
4.1.5 Personas, uz kuras iespējām Pretendents balstās, rakstisks apliecinājums par piedalīšanos iepirkuma procedūrā, kā arī apliecinājums nodot Pretendenta rīcībā Līguma izpildei nepieciešamos resursus (norādot konkrētus pakalpojumus, kādi tiks veikti Līguma izpildes laikā), gadījumā, ja ar Pretendentu tiks noslēgts Līgums. Klāt jāpievieno dokuments, kas apliecina apliecinājumu parakstījušās personas tiesības pārstāvēs attiecīgo personu iepirkuma procedūras ietvaros

4.1.6 Pasūtītājs neizskata pretendenta piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja pretendents neatbilst šajā Nolikumā norādītajiem kvalifikācijas kritērijiem vai arī ir norādījis nepatiesas ziņas vai vispār nav sniedzis ziņas par atbilstību minētajiem kritērijiem (nav iesniedzis visus 4.1.1. līdz 4.1.5. apakšpunktos norādītos dokumentus).
4.1.7 Pasūtītājam ir tiesības pārbaudīt Pretendentu sniegto ziņu patiesumu.

4.1.8 Pretendenti, kuri ir izturējuši pretendentu kvalifikācijas dokumentu pārbaudi, piedalās tālākajā konkursa norisē – tehnisko un finanšu piedāvājumu izvērtēšanā.
4.1.9 Spēkā esoša civiltiesiskās apdrošināšanas polise, apdrošināšanas sabiedrības izsniegta izziņa vai apliecinājums, vai arī paša pretendenta apliecinājums, ka līguma slēgšanas gadījumā tiks apdrošināta pretendenta civiltiesiskā atbildību ar kopējo atbildības limitu ne mazāku kā EUR 200 000.00 (divi simti tūkstoši euro), un atbildības limitu par katru gadījumu ne mazāku kā EUR 50 000 (piecdesmit tūkstoši euro).

4.1.10 Bankas vai apdrošināšanas sabiedrības vai paša pretendenta apliecinājums, ka līguma slēgšanas gadījumā pretendentam tiks izsniegts līguma saistību izpildes nodrošinājums bankas garantijas vai pirmā pieprasījuma apdrošināšanas polises formā par summu EUR 20 000.00 euro.
4.1.11 Pretendenta apliecinājums, ka sākot ar 2019.gada 1. janvāri Pretendents varēs uzsākt sadzīves atkritumu svēršanu, līdz ar to, sākot no minētā datuma pretendenta rīcībā būs tādi tehniskie līdzekļi (to skaitā, specializētām automašīnām – atkritumu vedējiem, kuri ir aprīkoti ar svaru sistēmu, lai varētu nodrošināt katra konteinera svēršanu uz vietas, izsniedzot izdruku par katra konteinera satura svaru), personāla u.tml. risinājumi, kas ļaus šādu prasību izpildīt.
4.2.
Tehniskais un finanšu piedāvājums

4.2.1.
Tehnisko – finanšu piedāvājumu sagatavo saskaņā ar tehniskajā specifikācijā (Nolikuma pielikums Nr.1) noteiktajām prasībām.

4.2.2.
Tehnisko – finanšu piedāvājumu pretendents sagatavo precīzi atbilstoši Nolikuma pielikumā Nr.1 norādītajām tehniskajām prasībām, ievērojot tehniskās specifikācijas numerācijas secību un aizpildot Nolikumam pievienoto Finanšu piedāvājuma formu (pielikums Nr.4).
4.2.3.
Finanšu piedāvājumā norāda pakalpojuma cenu par 1 (vienu) vienību. Piedāvājuma cenā ir jāietver nodokļi, nodevas, ar preces piegādi saistītās izmaksas un visas citas izmaksas, izņemot PVN, kuras rodas vai var rasties pretendentam, izpildot pasūtījumu. Visas piedāvājuma cenas ir jānorāda euro, uzrādot ne vairāk kā divus ciparus aiz komata. Cenas līdz diviem cipariem aiz komata jānoapaļo jau ievadot datus, lai nebūtu atšķirību starp piedāvājumu uz papīra un elektronisko kopiju.

4.2.4.
Par finanšu piedāvājuma aritmētisko precizitāti atbild pretendents. Pasūtītājs Tehniskajā specifikācijā- Finanšu piedāvājuma formā nav ievietojis aizsargātas formulas.
4.2.5.
Pretendentam cenā jāiekļauj visi ar pakalpojuma sniegšanu saistītie izdevumi, t.sk., atkritumu noglabāšanas un administratīvās izmaksas (piemēram, transporta izdevumus, visa veida sakaru izmaksas u.c.). Papildu izmaksas līguma darbības laikā netiks pieļautas.
4.2.6.
Pretendenta piedāvātā cena par 1 m3 sadzīves atkritumu savākšanu un izvešanu, ietver sevī:

4.2.6.1.
Sadzīves atkritumu apglabāšanas izdevumi  poligonā uz 1 m3 savākto sadzīves atkritumu, kurā iekļauts aktuālais dabas resursu nodoklis (euro bez PVN) uz piedāvājuma iesniegšanas dienu;

4.2.6.2.
Transporta izdevumi;

4.2.6.3.
Pārējie Pretendenta izdevumi un peļņa uz 1 m3 savākto sadzīves atkritumu, kurā iekļauti šādi izdevumi: smērvielas, tehniskā apkope un remonts (rezerves daļas, riepas, materiāli), obligātā civiltiesiskā transportlīdzekļu apdrošināšana, OCTA, KASKO apdrošināšana, transporta līdzekļu tehniskās apskates, reģistrācijas izdevumi, ceļu nodoklis, darbinieku veselības apdrošināšana, darba aizsardzības līdzekļi, veselības apdrošināšana apkalpojošam personālam, konteineru uzturēšanas izmaksas, darba samaksa un valsts sociālās apdrošināšanas obligātās iemaksas, darba samaksa atkritumvedēja vadītājiem; darba samaksa atkritumu savācējiem, līzinga maksājumi, administratīvās izmaksas, tai skaitā darba samaksa un valsts sociālās apdrošināšanas obligātās iemaksas, darba samaksa administrācijai, valsts sociālās apdrošināšanas obligātās iemaksas, pārējās izmaksas, nodokļi un nodevas, rentabilitāte (peļņa), pārējās izmaksas. Pretendents cenas piedāvājuma 4.2.6.3.punktā iekļauj visus 4.2.6.1.-4.2.6.2.punktos neiekļautos izdevumus, kuri nepieciešami sadzīves atkritumu savākšanai un izvešanai.

5.
Piedāvājumu vērtēšana un piedāvājuma izvēles kritēriji

5.1.
Piedāvājumu vērtēšana

5.1.1. Vērtēšana notiek sekojoši:

5.1.1.1. pretendentu atbilstības kvalifikācijas prasībām pārbaude;

5.1.1.2. piedāvājumu atbilstības pārbaude;

5.1.1.3. piedāvājumu iepirkuma līguma slēgšanas tiesību piešķiršanai izvēle saskaņā ar noteiktajiem piedāvājuma izvērtēšanas kritērijiem;

5.1.1.4. pretendenta, kuram būtu piešķiramas iepirkuma līguma slēgšanas tiesības, atbilstības Publisko iepirkumu likuma 42. panta, kā arī Publisko iepirkumu likuma 43. panta (ja attiecināms) noteikumiem pārbaude.
5.1.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:
5.1.2.1. pretendents neatbilst šajā Nolikumā norādītajiem kritērijiem vai normatīvo aktu prasībām;

5.1.2.2. pretendents izslēdzams atbilstoši Publisko iepirkumu likuma noteikumiem;

5.1.2.3. pretendents norādījis nepatiesas ziņas;

5.1.2.4. pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);

5.1.2.5. piedāvājums neatbilst normatīvajos aktos un Nolikumā norādītajām prasībām;
5.1.2.6. pretendents nav iesniedzis piedāvājumu par visu iepirkuma priekšmetu;
5.1.2.7. pretendenta piedāvājums ir nepamatoti lēts
5.1.2.8. ja piedāvājums ir ar nepamatoti zemu cenu kādā no pozīcijām, komisijai ir tiesības uzskatīt, ka viss piedāvājums ir ar nepamatoti zemu cenu.
5.1.3. Pretendenti, kuri ir izturējuši pretendentu atlases dokumentu pārbaudi un tehniskā piedāvājuma atbilstības pārbaudi, piedalās finanšu piedāvājumu vērtēšanā. 
5.1.4. Komisija, vērtējot pretendentu finanšu piedāvājumus, pārbauda vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
5.1.5. Pretendentu atlases dokumentu, tehnisko piedāvājumu atbilstības pārbaudi un piedāvājumu vērtēšanu komisija veic slēgtā iepirkuma komisijas sēdē.
5.1.6. Ja piedāvājums šķietami ir nepamatoti lēts, komisija, rīkojas Publisko iepirkumu likuma 53. pantā noteiktajā kārtībā.
5.1.7. Komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm.
5.1.8. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.

5.1.9. Visā Konkursa norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.

5.2.
Piedāvājuma izvēles kritērijs

5.2.1. Iepirkuma komisija izvēlas saimnieciski visizdevīgāko piedāvājumu no Nolikuma prasībām atbilstošajiem piedāvājumiem.

5.2.2.
Saimnieciski visizdevīgākā piedāvājuma izvēles kritēriji un to skaitliskās vērtības:

	Daļa
	Kritēriji
	Īpatsvars

	A
	Sadzīves atkritumu savākšanas un izvešanas cena (cena par visu iepirkuma priekšmetu)
	95

	B
	Lielgabarīta atkritumu un būvgružu izvešanas cena
	2

	C
	Izvedamo atkritumu uzskaites un kontroles sistēma
	3

	∑
	Maksimālais iespējamais kopējais punktu skaits
	100


∑= A+B +C
5.2.2.1. Vērtēšanas 1. kritērijā (A) piedāvājums ar viszemāko piedāvāto kopējo cenu (EUR) bez PVN tiek vērtēts ar maksimāli iespējamo punktu skaitu – 90 (deviņdesmit) punkti. Pārējiem piedāvājumiem piešķiramie punkti tiek aprēķināti, izmantojot šādu formulu: 

A = Az/Afakt x 90, kur

Az – viszemākā sadzīves atkritumu savākšanas un izvešanas cena;

Afakt– vērtējamā piedāvājuma kopējā sadzīves atkritumu savākšanas un izvešanas cena.

5.2.2.2. Vērtēšanas 2. kritērijā (B) piedāvājums ar viszemāko piedāvāto lielgabarīta atkritumu un būvgružu izvešanas cenu (EUR) bez PVN tiek vērtēts ar maksimāli iespējamo punktu skaitu – 2 punkti. Pārējiem piedāvājumiem piešķiramie punkti tiek aprēķināti, izmantojot šādu formulu „B” sekojoši:

B = Bz/Bfakt x 2, kur

Bz – viszemākā piedāvātā lielgabarīta atkritumu un būvgružu izvešanas cena;

Bfakt– vērtējamā piedāvājuma lielgabarīta atkritumu un būvgružu izvešanas cena.

5.2.2.3.
Komisija izvērtē kritēriju „C” sekojoši:

5.2.2.3.1.
iesniegts detalizēts apraksts tehniskajā piedāvājumā (apraksts sagatavots detalizēti, pakalpojumu sniegšanas apraksts saprotami un vispusīgi atspoguļo izvedamo sadzīves atkritumu uzskaites un tās kontroles sistēmas nodrošināšanas būtiskos elementus, piedāvāto tehnoloģiju, pretendentam pieejamo un pakalpojumu izpildei nepieciešamo personālu, inventāru, aprīkojumu, tehniku un iekārtas; apraksts sniedz pilnīgu pārliecību, ka darbs tiks veikts teicami)- 3 punkti;

5.2.2.3.2.
iesniegts vājš apraksts tehniskajā piedāvājumā (apraksts sagatavots vāji un pavirši, nesniedz pārliecību par pretendenta izpratni konkrētā pakalpojuma jautājumos; izvedamo sadzīves atkritumu uzskaites un tās kontroles sistēma ir aprakstīta bez atsauces uz būtiskajiem šīs sistēmas elementiem, sniegtais piedāvājums norāda uz augstu risku, ka pretendentam būs nepieciešami papildus resursi rezultāta sasniegšanai) – 1 punkti;

5.2.3.
Vērtējot piedāvājumus saimnieciskā izdevīguma kritērijā C, katrs iepirkuma komisijas loceklis piedāvājumus vērtē individuāli saskaņā ar Nolikuma 5.2.2.3. punktā norādītajiem vērtēšanas kritērijiem.
5.2.4.
Komisijas vērtējumu saimnieciskā izdevīguma kritērijā C iegūst kā vērtēšanā piedalījušos komisijas locekļu katra kritērija vidējo vērtību, vidējo noapaļojot līdz 1 (vienai) zīmei aiz komata.
5.2.4.
Vienāda punktu skaita gadījumā uzvarētājs tiek noteikts Publisko iepirkumu likuma 51. panta septītajā daļā noteiktajā kārtībā..

5.2.5.
Ja pretendentu saņemto punktu skaits ir vienāds, bet uzvarētāju nav iespējams noteikt Nolikuma 5.2.4. punktā noteiktajā kārtībā, par uzvarētāju tiek noteikts pretendents, kura piedāvātā cena ir zemāka.
6. Iepirkuma līguma slēgšana

6.1.  Pasūtītājs slēgs ar izraudzīto pretendentu/pretendentiem iepirkuma līgumu/līgumus, pamatojoties uz pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma 3. pielikums).

6.2. Līguma slēgšanas laikā līguma noteikumi nav Pasūtītāja un pretendenta apspriešanas un mainīšanas priekšmets.

6.3. Gadījumā, ja par uzvarētāju atzītais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu, un komisija izvēlas nākamo piedāvājumu. Komisija pārbauda vai nākamo piedāvājumu iesniegušais pretendents nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju, kā arī šī pretendenta atbilstību Publisko iepirkumu likuma 42. panta, kā arī Publisko iepirkumu likuma 43. panta (ja attiecināms) izslēgšanas noteikumiem.

Nolikuma pielikumi:

· Pielikums Nr.1 – Tehniskā specifikācija 

· Pielikums Nr.2 – Pieteikums dalībai atklātā konkursā

· Pielikums Nr.3 – Līguma projekts
· Pielikums Nr.4 – Finanšu piedāvājuma forma

· Pielikums Nr.5 – Pieredzes saraksta forma

